อุทยานแห่งชาติแม่ปิง เปิดให้ท่องเที่ยวและเข้าพักได้
อุทยานแห่งชาติแม่ปิง ประกาศ เรื่อง การเปิดให้บริการการท่องเที่ยวและพักค้างแรม ในอุทยานแห่งชาติแม่ปิง และข้อปฏิบัติในการท่องเที่ยวอุทยานแห่งชาติแม่ปิง ตามมาตราการป้องกัน COVID-19 ซึ่งทางอุทยานฯ ได้มีการเปิดให้บริการตั้งแต่วันที่ 1 ตุลาคม 2564 ที่ผ่านมาอุทยานฯ เน้นย้ำนักท่องเที่ยว ที่จะเดินทางเข้ามาในเขตอุทยานแห่งชาติแม่ปิง อำเภอลี้ จังหวัดลำพูน โดยไม่ต้องกักตัวเพื่อสังเกตอาการ 14 วัน (Home Quarantine) ซึ่งมีข้อยกเว้นกรณีที่ 1 ผู้ที่เดินทางจากพื้นที่ควบคุมสูงสุดและเข้มงวด แดงเข้ม (23 จังหวัด) ต้องได้รับวัคซีนที่ทางราชการกำหนด และมีผลการตรวจหาเชื้อ COVID-19 ด้วยวิธี RT-PCR หรือ Antigen Test Kit (ATK) ไม่เกิน 72 ชม. (3 วัน) โดยมีผล “เป็นลบ” เท่านั้น โดยใบรับรอง ต้องมีลายเซ็นต์ของเเพทย์และมีตราประทับ ก่อนเข้าพื้นที่อำเภอลี้ จังหวัดลำพูนกรณีที่ 2 ผู้ป่วย COVID-19 ที่รักษาหายแล้ว ไม่เกิน 3 เดือน นับจากวันที่รักษาสิ้นสุด ต้องมีเอกสารยืนยันทุกกรณีนักท่องเที่ยวที่สนใจที่เข้าเกณฑ์ตามที่อุทยานฯ กำหนด สามารถติดต่อสอบถามข้อมูลเพิ่มเติมได้ที่ เบอร์ 052-030380